Tiltale for manddrab, forsøg på manddrab, bevisbortskaffelse, usømmelig omgang med lig, tyveri og brandstiftelse. Påstand om frakendelse af retten til arv, forsikringssummer, pension... Vis mere
Ret: Retten i Randers (1. instans)
Faggruppe: Straffesag — Nævningesag
Sagsemner: Brandstiftelse og sprængning;
Liv og legeme;

DOMSRESUMÉ

23 JUN 2023
RETTEN I RANDERS

DOM I NÆVNINGESAG OM BL.A. M A
N D D R A B
Dom afsagt: 23. juni 2023

Retten i Randers har i dag afsagt dom i en nævningesag, hvor
fire personer, en kvinde på 39 år, en mand på 40 år, en kvinde
på 24 år og en mand på 24 år var tiltalt for manddrab og forsøg
på manddrab ved i forening efter forudgående planlægning og
aftale samt fælles forståelse og i forening med en 26 årig, hvis
sag var behandlet, den 14. juli 2022 at have dræbt en 40 årig
mand (forhold 1), og i en periode op til den 14. juli 2022 tre
gange at have forsøgt at dræbe ham (forhold 2-4).

De tiltalte var yderligere tiltalt for at have bortskaffet beviser
(forhold 5), usømmelig omgang med lig (forhold 6), tyveri
(forhold 7) og brandstiftelse (forhold 8).

Vedrørende sagens forhold 1 fandt et enigt nævningeting, at den
39-årige kvinde og den 40-årige mand var skyldige i tiltalen for
manddrab, og at den 24-årige kvinde var skyldig i medvirken til
manddrab. Et enigt nævningeting fandt det ikke bevist, at den
24-årige mand var medvirkende til drabet.

Vedrørende forhold 2-4 fandt et enigt nævningeting at den 39-
årige kvinde og den 40-årige mand var skyldige i tre forsøg på
manddrab, og at den 24-årige kvinde var skyldig i medvirkende
til et drabsforsøg (forhold 4). Nævningetinget frifandt den 24-
årige mand for medvirkende til drabsforsøgene.

Vedrørende forhold 5 frifandt et enigt nævningeting i medfør af
straffelovens § 125, stk. 2, den 39-årige kvinde, 40-årige mand
og den 24-årige kvinde for bevisbortskaffelse. Den 24-årige
mand blev fundet skyldig i at have bortskaffet beviser efter
drabet.

Et enigt nævningeting faldt alle de tiltalte skyldige i usømmelig
omgang med lig (forhold 6) og tyveri (forhold 7).

Vedrørende forhold 8 fandt et enigt nævningeting den 39-årige
kvinde, 40-årige mand og den 24-årige kvinde skyldige i



2

brandstiftelse. 4 nævninger og 3 dommere fandt tillige den 24-
årige mand skyldig i brandstiftelse, mens 2 nævninger fandt, at
det ikke var bevist, at den 24-årige mand havde forsæt til
brandstiftelse.

Efter stemmeafgivningen blev den 24-årige mand herefter
fundet skyldig i brandstiftelse.

Straffen for den 39-årige kvinde og 40-årige mand blev fastsat
til fængsel i 14 år.

Straffen for den 24-årige kvinde blev fastsat til fængsel i 10 år.

Straffen for den 24-årige mand blev fastsat til fængsel i 8
måneder.